هـَلا بـالمّـايدري بـيه وينَ ما وينَ
رواية :قبضة النمر
للكاتبة : Azo
🚫 لا تنسون التصويت ومتابعة لـ حساب
وكومنتات بين الفقرات
◉ ᯓᯓᯓᯓᯓᯓᯓᯓᯓᯓᯓᯓᯓᯓᯓ◉
بنيتي شصار وياج شبي خدج
:- مابي شي جدو
:- ولج بابا غير صاير احمر
سكتت لان شكول وهو صافن عليه عض على شفته
وبقى كل تركيزه عليه بيبي اردفت
:- شو تعاي خلن اشوفنه
رحت يمها شافته واردفت
:- احد ضاربج
:- لا
:- چا انا اشوفن طبع أصابع
ضليت صافنه شريد اكول عاد كلت
:- عندي حساسيه
:- ولج منو شني عندج حساسيه
:- ماعرف بيبي فجاءة هيج صار
هو كل الحجي هو عيونه علي ماعرف شبي وبلوعتله بخزر كلشي كارهته ماعرف شريد أفكاري متناقضه
باوعتلي بيبي بعدم تصديق واني اتهرب من الموضوعردت اكول عليه هذا الثور شسوه بيه بس تراجعت هو بس ساكت وعينه علي ابد ما شال عينه ماعرف شبي جدو صاحني
:- تعاي يمي
رحت يمه كعدت سحب ايدي وحضنها بين ايديه ويمسح عليها بحنيه واردف بهمس
:- هذا الكلب سوالج شي حاجاج
:- هزيت برسي بـ لا
خطفت نضره عليه شفته يباوعلي ويبتسم من اهز براسي خزرته ودرت وجهي عنه ضليت كاعده يم جدو وهمه يحجون اجه ايمن وكعد يم حيدر وضل يستمعلهم وكلساع وناط باوع على حيدر واردف
:- شوف جدي شعره شعر البنات مايستحي
لزم شعر حيدر ويأخذ خصل من شعره ويعت بيهن هو شويه طويل مو هواي جدو باوعله وهز ايده مل حيدر واردف هو ويكوم من يمه
:- دوخر شبيك
جدو صالحه
:- اكعد چاي عنه
اجه كعد بصفي!!! واردف
:- اكعد يم بت عمي ما تعرفت عليها زين
كمل كلامه وابتسم رديتله الابتسامه
باوعتله لعمو نمر لكيته يخوزر بيه وأيمن يعوج بحلكه
اردفت هاي المره
:- اكلج حبيبتي انتي ما تصلين
:- هزيت برسي بـ لا
:- يااا حرام حبيبتي شوفي هاي ساره بتي ماتفوت صلاتها بوقتها تصليها
سكتت ماعرفت شرد
ونط ايمن
:- مرت عمي الغاليه چا هية الصلاه شعليها ما تصلي بس ممائذيه احد بيهن يصلن ومن جوه ليجوه
أنت تقرأ
قبضة النمرMystery / Thriller
لـم تكن صِدفـه حيـن عثـرت عليــك.. كنـت مرسوماً علـى حدود ايامـي كنـت شيـئاً انتـضره وينتضـرني ولـم يكــن لقـائنا الا بدايــة حكايـه صاغها القَدر بإتقـان. رواية حقيقيه بقلمي ازو